Die 2018 Rugbykampioenskap was die sewende uitgawe van die uitgebreide jaarlikse suidelike halfrond Rugbykampioenskap, tussen Argentinië, Australië, Suid-Afrika en Nieu-Seeland. Die kompetisie word bedryf deur SANZAAR, 'n gesamentlike onderneming van die vier lande se nasionale rugbyunies. Die spanne is onderskeidelik die Pumas, Springbokke, Wallabies en die All Blacks. Die toernooi het op 18 Augustus afgeskop met Australië teen Nieu-Seeland en Suid-Afrika as gasheer vir Argentinië, en agt weke later afgesluit (ses rondes en twee loslootjies) op 6 Oktober toe Nieu-Seeland Suid-Afrika besoek het en Australië in Argentinië gespeel het. Die formaat vir die 2018-toernooi was soortgelyk aan dié van die vorige jare. Elke span het een keer tuis gespeel, en een keer weg, met 'n totaal van ses wedstryde elk, en twaalf in totaal. Met 'n wen het 'n span vier punte verdien, gelykop twee ligapunte, en 'n verloor met agt of meer punte nul ligapunte. 'n Bonuspunt kon verdien word op een van twee maniere: deur ten minste drie drieë meer as die teenstander in 'n wedstryd te druk, of deur met sewe punte of minder te verloor.